## KISKŐRÖS VÁROS POLGÁRMESTERE

## ELŐTERJESZTÉS

(a Képviselő-testület 2020. október 21 –i ülésére)

**TÁRGY: AZ EGÉSZSÉGÜGYI, GYERMEKJÓLÉTI ÉS SZOCIÁLIS INTÉZMÉNY ALAPÍTÓ OKIRATÁNAK MÓDOSÍTÁSA**

A kormányzati funkciók és az államháztartási szakágazatok osztályozási rendjéről szóló 15/2019. (XII. 7.) PM rendelet 2. § (1) bekezdése alapján „A költségvetési szerv közfeladatait, szakmai alaptevékenységeit az 1. mellékletben foglalt kormányzati funkciókba – funkciószámmal és – megnevezéssel – be kell sorolni, és az alapító okiratába – a (2) bekezdésben meghatározott kivétellel – fel kell tüntetni.

Az Egészségügyi, Gyermekjóléti és Szociális Intézménynek pályázat megvalósítása miatt új kormányzati funkciót kell alkalmaznia, (107080 – Esélyegyenlőség elősegítését célzó tevékenységek és programok) ezért az alapító okiratának módosítása szükséges.

A fentiek alapján javaslom, hogy a Képviselő-testület az Egészségügyi, Gyermekjóléti és Szociális Intézmény alapító okiratának módosítását és az alapító okiratot módosító okiratát a határozat-tervezet 1-2. számú mellékletében foglaltak szerint fogadja el.

**Kiskőrös, 2020. október 13.**

 **Domonyi László s.k.,**

 **polgármester**

**HATÁROZAT - TERVEZET**

A Képviselő-testület

1. egyetért azzal, hogy az Egészségügyi, Gyermekjóléti és Szociális Intézmény alapító okirata a határozat-tervezet 1. melléklete szerinti tartalommal módosításra kerül.
2. felhatalmazza a polgármestert a határozat-tervezet 1. mellékletét képező módosító okirat és a határozat-tervezet 2. mellékletét képező módosításokkal egységes szerkezetbe foglalt alapító okirat aláírására.

**Felelős:** polgármester

**Határidő:** azonnal